ועדת הכספים, כנסת 25, פרוטוקול מספר 283, 2023-12-26 00:00

משה גפני: אני מחדש את ישיבת ועדת הכספים

משה גפני:  על סדר היום שינויים בתקציב לשנת 2023

משה גפני:      פנייה מספר 250 ו-251, עלייה וקליטה

משה גפני:      למה אתם מביאים את ההעברות האלה כל כך מאוחר? אני עכשיו בלחץ של זמן

נעמה לזימי: מה זה אומר מאוחר?     

משה גפני: לפני סוף שנה

משה גפני:  היא צריכה לעבור על זה, היא צריכה לשאול את השאלות וכל שנה זה חוזר על עצמו כאשר מחכים לרגע האחרון

משה גפני:  היו שנים שהעברתי ב-1 בינואר

נעמה לזימי: ומה קרה?     

משה גפני: אני שואל אותך

משה גפני:  אם את היית עסוקה בעניין הזה, לא היית מביאה את זה שבועיים קודם?     

נעמה לזימי: אני מסכימה איתך במאה אחוזים אלא שאני לא מבינה מה השתנה

משה גפני: כל שנה זה כך

תאיר ראבוחין: אגף התקציבים

תאיר ראבוחין:  הבקשה דנה בסעיף 30, משרד העלייה והקליטה

תאיר ראבוחין:  הפנייה נועדה לתקצב סך של 85 מיליון שקלים כמפורט להלן:     תוכנית 30-13-01 – סל קליטה ותשלומים, 88 מיליון שקלים ו-950,000 שקלים, בעיקר לאור העלייה בתקצוב סל קליטה לעולים, בעיקר לאור המלחמה בין רוסיה לאוקראינה

תאיר ראבוחין:       מינהל ואמרכלות - 52 מיליון שקלים

תאיר ראבוחין:      חטיבת רשויות, ארגונים וקהילה – 22 מיליון שקלים ו-800,000 שקלים

תאיר ראבוחין:      חטיבת פרט – 16 מיליון ו-125,000 שקלים

תאיר ראבוחין:       אם נדרש, אני אשמח לספק הסברים

נעמה לזימי: יש גם גל עלייה שבא לידי ביטוי בגלל המלחמה?     

תאיר ראבוחין: אני אפנה את השאלה לתקציבן

אהרן אוזן: משרד העלייה והקליטה

אהרן אוזן:  מטבע הדברים בשבועות הראשונים ראינו ירידה אבל כחודש וחצי שהתייצבנו על מספרים יותר גבוהים

אהרן אוזן:  אנחנו בעיקר מזהים התעניינות מאוד גדולה גם בגלל גלי האנטישמיות בחוץ לארץ וגם כרצון לבוא להיות חלק מהעם כאן בארץ

אהרן אוזן:  יש עלייה מאוד גדולה בהתעניינות בעלייה, בפתיחת התיקים לקראת עלייה, בחלק גדול מהמדינות בעיקר ממדינות המערב

נעמה לזימי: אנחנו צופים שתהיה יותר עלייה

אהרן אוזן: כן

אהרן אוזן:  כרגע זו היערכות המשרד לקראת שנת 2024

משה גפני: יש הבדל בקליטת עולים חדשים בזמן המלחמה? אתם רואים הבדלים?     

אהרן אוזן: כמו שאמרתי, בשבועות הראשונים עם פרוץ המלחמה הייתה ירידה ולאחר מכן חזרנו למספרים שהם יותר בתחום של השגרה ובעיקר יש התעניינות מאוד גדודה לקראת עלייה בשנת 2024

משה סולומון: בגלל האנטישמיות

ינון אזולאי: לא הייתי כאן

ינון אזולאי:  אתה יכול לחזור ולומר מהיכן הגיעה העלייה העיקרית בשנת 2023?     

אהרן אוזן: זו שאלה שלא נשאלתי קודם

אהרן אוזן:  בשנת 2023 עיקר העלייה היא מרוסיה

שולמית אלוני: למה הפנייה הזאת מגיעה עכשיו?     

נעמה לזימי: מאוקראינה לא מגיעים

אהרן אוזן: מאוקראינה פחות

אהרן אוזן:  הרבה פחות משנה שעברה

אהרן אוזן:  מגיעים בעיקר מרוסיה

תאיר ראבוחין: לאור לחץ הזמן שהיה עת בנינו את התקציב שהוגש לכנסת לפני כשבועיים, בעיקר מן הסתם העיסוק היה בתקצוב של כל מה שקשור ללחימה, הטיובים של דברים כמו עלייה בסוף שנה, דברים שהיינו צריכים לקבל עליהם את התמונה בתחילת דצמבר, רק עכשיו

ינון אזולאי: לא ידעתם?     

שולמית אלוני: כאן זה לא שיח על טעות

תאיר ראבוחין: לא, לא מדובר בטעות אלא מדובר בריכוז מאמץ מאוד גדול שהיה אצלנו להצליח להביא את התקציב בצורה הכי טובה בכל מה שקשור ללחימה וקשב פחות שהיה לכל מה שקשור לתקצוב השגרה

תאיר ראבוחין:  היינו צריכים לטייב ולראות מה הביצוע בחודש דצמבר

ינון אזולאי: מצרפת יש ירידה בעלייה לעומת מה שהיה בשנת 2022?     

אהרן אוזן: נכון לעכשיו עדיין יש ירידה

ינון אזולאי: ממה זה נובע?     

אהרן אוזן: יכולות להיות מספר סיבות

אהרן אוזן:  אחת ההשערות היא שמדובר ביוקר המחיה

אהרן אוזן:  מאז פרוץ המלחמה אנחנו ערים להתעניינות מאוד גדולה

אהרן אוזן:  בשבוע שעבר התקיים יריד בצרפת בו השתתפו מאות רבות של משפחות שמעוניינות לעלות ולכן המשרד נערך לקראת השנה הבאה

ינון אזולאי: מה קורה עם מרוקו, יש עלייה? יש שם קהילה שמונה 3,500 אנשים

אהרן אוזן: קהילה קטנה

אהרן אוזן:  אני פחות יודע לגביה

ינון אזולאי: המצב של הסכמי אברהם גרם לכך שמכאן יותר הרבה נוסעים לשם וחלקם נשארים יותר זמן

משה סולומון: הם חיים שם קהילה היהודית?     

ינון אזולאי: הם לא בדיוק חיים שם כקהילה יהודית

ינון אזולאי:  נכון? אין להם ריכוז

נעמה לזימי: כן

נעמה לזימי:  יש

נעמה לזימי:  מרקש

נעמה לזימי:  לפני כשמונה שנים הייתי בבית הקהילה שם

נעמה לזימי:  די מדהים שהם שימרו גם את המלאכה שלהם

ינון אזולאי: אגב, מהפלאשמורה כמה נשארו? לפני שנתיים הבאנו 1,000 ומשהו, אחר כך אמרו שהסתיים, אבל אחר כך אמרו שיש עוד

משה סולומון: החלטה מספר 713 מנתה כמעט 5,000 אנשים, מתוכם הגיעו 3,000 ויש כאלה שנותרו שם

משה סולומון:  הגיעו יותר מ-3,000 כי ביניהם היו גם כאלה שהגיעו לפי חוק השבות

ינון אזולאי: אני חושב שלא נתת תשובות

נעמה לזימי: כמה אתה אומר שנשארו     

משה סולומון: אלף ומשהו

משה סולומון:  1,600, 1,700

אהרן אוזן: כל מי שאושר לפי החלטות הממשלה האחרונות עלה עד אמצע השנה

ינון אזולאי: כמה אושרו בהחלטת הממשלה הקודמת?     

אהרן אוזן: היו 2,000 ועוד 3,000

אהרן אוזן:  כל אלה עלו

אהרן אוזן:  בהתאם להחלטת ממשלה מונה פרויקטור להמשך בחינת העלייה

ינון אזולאי: מתי להערכתך מסתיימת העלייה לפי החלטת הממשלה?      

אהרן אוזן: כבר הסתיימה

ינון אזולאי: ואין עוד אנשים?     

משה סולומון: אין

משה סולומון:  לפי החלטת ממשלה, ביולי זה הסתיים

משה גפני: מי בעד אישור פנייה מספר 250 ו-251? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      פנייה מספר 286, חינוך

דן פיקמן: אגף תקציבים

דן פיקמן:  סעיף 60, חינוך

דן פיקמן:  הפנייה נועדה לתקציב סך של 519,634 אלפי שקלים בתקציב הרשאה להתחייב, הגדלת סך של 298,275 אלפי שקלים בתקציב הוצאה מותנית בהכנסה, לתקציב הפיתוח של משרד החינוך עבור בניית כיתות לימוד בהתאם לביצוע התקציב בפועל

משה גפני: מי בעד? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      תסביר גם את העודפים

משה גפני:  גם כאן מדובר בבניית כיתות

נעמה לזימי: כבר קיצצו השנה 155 מיליון שקלים לבניית כיתות לימוד

משה גפני: 	הודעה מספר 60-0-10, עודפים

דן פיקמן: הפנייה התקציבית נועדה להעברת עודפים משנת 2022 לשנת התקציב 2023 בסך 193,380 אלפי שקלים במזומן לתקציב החינוך מתוך המסגרת המיועדת להתמודדות עם התפשטות נגיף הקורונה

דן פיקמן:  במסגרת התוכנית להאצת הצמיחה במשק שאושרה ב-2021, אושר תקצובן של כיתות לימוד וגני ילדים חדשות

משה גפני: אני יכול לשאול את השאלה המסורתית? לא מדובר על איזשהו דבר, פנייה בתוך משרד החינוך או משהו, אלא מדובר על בניית כיתות

משה גפני:  אי אפשר היה להביא את זה לפני חודש? למה זה מגיע ביום האחרון של שנת התקציב?     

ינון אזולאי: גם איך יספיקו לבנות עד סוף השנה?     

משה גפני: כן

משה גפני:  יש לכם הסבר? אני צריך לעשות כאן עכשיו שמיניות באוויר, כדי לכנס את הוועדה ויכול להיות שבסוף השבוע אני אצטרך לכנס אותה

משה גפני:  זה דבר בלתי הגיוני

משה גפני:  בניית כיתות

משה גפני:  שתי הפניות האלה, אחת היא עודפים ואחת היא העברה

משה גפני:  אי אפשר להביא את זה בזמן? למה עכשיו?      

יואב הכט: אגף תקציבים, משרד האוצר

יואב הכט:  אם אפשר, אני אשיב לשאלה

יואב הכט:  מדובר בפניית עודפים ממסגרת התקציבית הרב-שנתית של תקציב הקורונה

יואב הכט:  מדובר בהקצאת עודפים בעת הזאת מאחר ובפעמים הקודמות בהן העברנו את העודפים עוד לא היה ברור כמה הם יצטרכו וכיום המצב התבהר

משה גפני: אבל זה לא בסדר

משה גפני:  אפשר להביא את זה קודם ולא להעמיד את זה כאילו אנחנו מכונת ירייה שאנחנו מעבירים כך וזהו

יואב הכט: אנחנו מסכימים עם היושב-ראש

יואב הכט:  נשתדל לעשות את פניות עודפי קורונה בשנת 2024 יותר מוקדם

משה גפני: אי אפשר היה להביא את העודפים האלה לפני חודש?     

יואב הכט: לפני חודש, אני מאמין שהייתם באמצע העברת התקציב

נעמה לזימי: לפני חודשיים קיצצתם 155 מיליון שקלים

יואב הכט: גם לפני חודשיים

יואב הכט:  לפי דעתי הכוונה הייתה להעביר את זה מיד אחרי החגים ואז למעשה התקציב נבלם

משה גפני: אני יודע את האמת

נעמה לזימי: בהעברה ב-26 בספטמבר היה קיצוץ של 155 מיליון שקלים מתקציב בניית כיתות לימוד ואפילו היה כאן מאבק

נעמה לזימי:  אני זוכרת את הסכום

נעמה לזימי:  מה עוד לא אמת? זה היה כאן בדיון

משה גפני: הכול בסדר

משה גפני:      מי בעד אישור הבקשה? מי נגד? מי נמנע?     

משה גפני: הפנייה אושרה     

משה גפני: הבקשה אושרה

משה גפני:      משה שגיא, תודה רבה

משה גפני:      פנייה מספר 245 ו-246, הרשות לניצולי שואה

תאיר ראבוחין: הבקשה דנה בסעיף תקציבי 25, הרשות לניצולי שואה

תאיר ראבוחין:  הפנייה התקציבית נועדה לתקצוב סך של 27 מיליון שקלים להתאמת התקציב לביצוע בתקציב הרשות לזכויות ניצולי שואה

תאיר ראבוחין:  הסכום הוא 35 מיליון שקלים בתגמולים ישירים

תאיר ראבוחין:  הפער בין שני הסכומים מגיע מתת-ביצוע במקום אחר

משה גפני: מי בעד אישור הפנייה? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      פנייה מספר 306 ו-311, ריבית ועמלות

יואב הכט: אנחנו מבקשים העברה בסך 199 מיליון ו-885 אלף שקלים לסעיף 45, סעיף הריבית, לצורך התאמת התקציב לגובה התשלומים על הריבית כפי שהם חזויים עתה

יואב הכט:  ביצענו תיקון במסגרת התקציב כפי שהוגש לכם ואושר במליאה לפני כשבועיים, אבל המסגרת הנוספת לא הייתה מספיקה נוכח המשך הגידול בגירעון וההשלכות של הגידול הזה על תשלומי הריבית

יואב הכט:  לכן אנחנו מבקשים את אישור הוועדה להגדלת התקציב בעוד כ-200 מיליון שקלים

משה גפני: מי בעד אישור הפנייה? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      פנייה מספר 237, גמלאות ופיצויים

עפר שלח: משרד האוצר

עפר שלח:  הפנייה דנה בסעיף 12, סעיף גמלאות ופיצויים

עפר שלח:  היא נועדה להגדיל את מסגרת ההוצאה המותנית בהכנסה בסך של 25,092 אלפי שקלים

עפר שלח:  מדובר כאן בהתאמת תקציב ההוצאה המותנית לביצוע בפועל של ההכנסה המיועדת

משה גפני: מי בעד אישור הפנייה? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      פנייה מספר 247 עד 249, משרד ראש-הממשלה

משה גפני:  זה הנושא של המשרד לשוויון חברתי ומשרד התפוצות

עפר שלח: נכון

עפר שלח:  אני ארחיב גם על הפנייה הזאת

עפר שלח:  סעיף 04, משרד ראש-הממשלה

עפר שלח:  הפנייה התקציבית נועדה לתקצב סך של 77,200 אלפי שקלים בהוצאה ועוד 61,500 אלפי שקלים בהרשאה להתחייב וזאת כמו שאמרת עבור תקציבי משרד התפוצות והמשרד לשוויון חברתי

עפר שלח:  עיקר ההוצאה נועד לכסות כיסוי של התחייבויות עבר וכן עמידה בתוכניות העבודה של המשרדים

משה גפני: אלה לא עודפים

משה גפני:  זאת העברה

עפר שלח: נכון

עפר שלח:  לא מדובר בפניית עודפים

משה גפני: מי בעד אישור הפנייה? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      פנייה מספר 312 ו-313, משרד הפנים עבור המועצה הדתית הדרוזית

משה גפני:  מבני דת לעדה הדרוזית

טל ישראלי: אגף תקציבים

טל ישראלי:  סעיף 06, משרד הפנים

טל ישראלי:  הפנייה נועדה לתקצב סך של 12 מיליון שקלים עבור המועצה הדתית הדרוזית ולמבני דת לעדה הדרוזית, וסך של 86 מיליון שקלים בהרשאה להתחייב עבור היערכות לבחירות

טל ישראלי:  כמו כן נערכו שינויים פנימיים בסעיפי המשרד להתאמת התקציב לביצוע בפועל

טל ישראלי:      פירוט התוכניות:     תוכנית 06-20-01 – מטה ופעולות המשרד, סך של 14

טל ישראלי: 7 מיליון שקלים במזומן וסך של 2

טל ישראלי: 5 מיליון שקלים בהרשאה להתחייב עבור פרויקטים לשדרוג ותחזוקת תשתיות המחשוב של משרד הפנים והוצאות לתגבור פעילות משרד הפנים בחירום כולל הצטיידות במחסני חירום

טל ישראלי:      תוכנית 06-21-01 – בחירות מוניציפאליות והבחירות הכלליות, סך של 125 מיליון שקלים בהרשאה להתחייב עבור התחייבויות שנדרש לפתוח למימון הוצאות הבחירות שנדחו לינואר

משה גפני: מה עמדת השר לגבי הבחירות?     

ינון אזולאי: שאלות אחר כך

משה גפני: את לא צריכה לענות על השאלה

טל ישראלי: הנחתי שאני לא צריכה לענות

ינון אזולאי: אני אענה על זה

ינון אזולאי:       תוכנית 06-22-01, שירותי דת שוטפים לעדות לא יהודיות, סך של 6 מיליון שקלים בהרשאה עבור בתי עלמין לדת המוסלמית בהתאם להחלטת ממשלה 550 מיום 24 באוקטובר 2023

ינון אזולאי:       יש עוד 4 מיליון שקלים לעדה הדרוזית ברמת הגולן ועוד 10

ינון אזולאי: 5 מיליון שקלים עבור העדה הדרוזית בגליל

ינון אזולאי:      סך הכול 18 מיליון שקלים לפי החלטות ממשלה לגבי המיעוטים

חמד עמאר: חוץ מה-12 מיליון שקלים עליהם דיברת בהתחלה למועצה הדתית

ינון אזולאי: כן, זה חוץ מזה

ינון אזולאי:  זה לא בתוך ה-12 מיליון שקלים

משה גפני: כמה כסף אנחנו מעבירים לעדה הדרוזית?     

טל ישראלי: כרגע אני מדברת על ההרשאות

טל ישראלי:  מעבר לזה יש עוד תקצוב

טל ישראלי:  אנחנו מדברים על 18 מיליון שקלים בהרשאה להתחייב, לפי החלטות הממשלה

טל ישראלי:  בנוסף לזה הם תוקצבו גם בבסיס וגם בתיקון של הבסיס בסיבוב הקודם כך שהמועצה הדתית הדרוזית בסך הכול עומדת על 24 מיליון שקלים

משה סולומון: זו מועצה ארצית?     

טל ישראלי: כן

חמד עמאר: זה כולל פיתוח

טל ישראלי: לא

טל ישראלי:  רק שוטף

טל ישראלי:  לא פיתוח

טל ישראלי:  כולל אנשי הדת

משה סולומון: לתקצוב הבחירות

משה סולומון:      אני חושב שיושב-ראש הוועדה שואל נכון וגם אני באמת שואל

משה סולומון:  אנחנו כרגע במלחמה כאשר אלפי חיילים נמצאים בחזית

משה סולומון:  אנחנו יודעים שביניהם מעל 6,000 אנשים בתהליך של בחירות, מתמודדים בצורה זו או אחרת ובכל זאת אנחנו לא מקבלים תשובה סופית של שר הפנים ביחס לדחיית הבחירות

משה סולומון:  זה מערער את המציאות של אותם חיילים שנמצאים בחזית ואני לא מצליח להבין מהי עמדת השר בהקשר הזה, האם אנחנו דוחים את הבחירות או לא

ינון אזולאי: אני אענה בשם השר

ינון אזולאי:  ראשית, אני גם אמסור לשר סמוטריץ' ששאלת את זה בשידור

ינון אזולאי:  שנית, אני גם אענה לך

ינון אזולאי:  השר ארבל ביקש דיון בנושא הבחירות אצל ראש-הממשלה כדי לדחות את הבחירות מינואר לפחות לפברואר כאשר על פי החלטת ועדת הפנים צריך להיות שלושת-רבעי

נעמה לזימי: בוועדה או בקואליציה?     

ינון אזולאי: בוועדה

ינון אזולאי:  יושב-ראש ועדת הפנים הוא חברו למפלגה של הרב גפני, חבר הכנסת יעקב אשר

ינון אזולאי:  כאשר העבירו את החוק הוא ביקש שזה יהיה ואולי מתוך מחשבה שאולי תהיה הסכמה בין כולם

ינון אזולאי:  כרגע הבקשה נמצאת אצל ראש-הממשלה כדי שיקיים את הדיון ואז יגיש את הבקשה לוועדת הפנים

ינון אזולאי:  תוך כדי כך, חברך למפלגה, שמחה רוטמן, הגיש הצעת חוק לפיה נדחה את הבחירות למועד מאוחר יותר

ינון אזולאי:  שמחה רוטמן צירף לזה מכתב של כל ראשי הסיעות בבית שמבקשים לפטור מחובת הנחה

ינון אזולאי:  גם אני כיושב-ראש סיעת ש"ס חתמתי על המכתב הזה

ינון אזולאי:  אם כל זה מספק אותך, זה בסדר

משה סולומון: כל התהליכים האלה נעשו בעקבות זה ששר הפנים לא נותן תשובה ויש חוסר ביטחון בנושא הזה

ינון אזולאי: אנא, אני נותן לך תשובה שלו

משה סולומון: אם הוא היה אומר שהוא בעד, יש אנשם בחזית, כל התהליך היה שונה

ינון אזולאי: אני אסביר שוב

ינון אזולאי:  הוא ביקש מראש-מהמשלה דיון בנושא הזה כי זה ההליך שצריך להיות

ינון אזולאי:  מהממשלה צריכה להגיע בקשה לוועדת הפנים

ינון אזולאי:  זה ההליך

משה סולומון: נקווה שהמילואימניקים יבינו

משה גפני: לגבי המועצה הדתית הדרוזית

משה גפני:  מי בעד? מי נגד? מי נמנע?     

משה גפני: הפנייה אושרה     

משה גפני: הפנייה אושרה פה אחד

משה גפני:      פנייה מספר 291, דיור ממשלתי, פינוי מחנות צה"ל

עדי ישראלי: משרד האוצר

עדי ישראלי:  הבקשה דנה בסעיף התקציבי 51, דיור ממשלתי

עדי ישראלי:  הפנייה התקציבית נועדה לתקצב סך של 48 מיליון ו-930,000 שקלים עבור פינוי מחנות בצה"ל

עדי ישראלי:  מדובר בפרויקט מאוד גדול

נעמה לזימי: זו העברה תקציבית?     

משה גפני: כן

נעמה לזימי: מהיכן זה עובר?     

עדי ישראלי: מסעיפי ביטחון שונים

אליהו דלל: אז יהיו קרקעות לבנייה?      

רז וינטר: משרד הביטחון

רז וינטר:  הכוונה לפנות את מחנות צריפין, מחנה תל השומר, מחנות גלילות עבור בנייה אזרחית בהתאם לתכנון של רמ"י

אליהו דלל: זה מתואם גם מינהל מקרקעי ישראל, רמ"י

עדי ישראלי: כן

משה גפני: מי בעד אישור הפנייה? מי נגד? מי נמנע?     

משה גפני: הפנייה אושרה     

משה גפני: הפנייה אושרה

משה גפני:      אני מודה לחברי הוועדה

משה גפני:  אני מודה לחברי האופוזיציה

משה גפני:  אני לא מבין את מה שהיא לא אומרת לי שיש תשובות לשאלות

אליהו דלל: מה עם מרכז מורשת בן גוריון? הפנייה הזו הייתה כאן?     

קריאה: זה אמור להיות מחר

ולדימיר בליאק: 315

ולדימיר בליאק:  העברה לבית בן גוריון

ולדימיר בליאק:  הספרייה שלו נרקבת

משה גפני: היא מנסה לזרז את ההנחה

ולדימיר בליאק: אני מאוד מקווה שזה יהיה מחר

משה גפני: התקשרה אלי עידית סילמן, השרה להגנת הסביבה, ואמרה לי אתמול שהיא לא הסתדרה עם האוצר ולכן היא מבקשת עדיין לא להעביר את זה

משה גפני:  לכן הורדתי את זה מסדר היום

אליהו דלל: מדובר ב-4 מיליון שקלים וזה חשוב למורשת שלנו, לבית בן גוריון

משה גפני: הישיבה נעולה

משה גפני:  תודה